સુનંદા પુષ્કરના મૃત્યુ કેસમાં દિલ્હી પોલીસે કોર્ટમાં જણાવ્યું કે મૃતકના પોતાનાપ તિ અને કોંગ્રેસના લોકસભાના સ્પીકર શશિ થરૂરને કરેલા ઈમેલ અને સોશિયલ મીડિયામાં જાહેર કરેલા મેસેજને ડાઈંગ ડિક્લેરેશન (મૃત્યુ પૂર્વે કરેલા નિવેદનની જેમ) ગણવામાં આવ્યું છે. સુનંદા પુષ્કરે મૃત્યુના 8 દિવસ અગાઉ થરૂરને એક મેલ કરીને મરવાની ઈચ્છા વ્યક્ત કરી હતી. દિલ્હી પોલીસે સોમવારે કોર્ટમાં આ નિવેદન આપ્યું હતું. નિવેદનમાં પોલીસે જણાવ્યુંકે સુનંદાએ થરૂરને મોકલેલા ઈમેલમાં જણાવ્યું હતું કે, ‘હું જીવવા નથી ઈચ્છતી. હું મરવા માંગુ છું.’ સરકારી વકીલ અતુલ શ્રીવાસ્તવે એડિશનલ મેટ્રોપોલિટન મેજીસ્ટ્રેટ સમર વિશાલને જણાવ્યું હતું કે થરૂર વિરૂદ્ધ કાર્યાવાહી કરવા માટે પુરતા પુરાવા છે. વકીલે કોર્ટને જણાવ્યું કે પુષ્કર તણાવ હેઠળ હતી અને તેમણે 8 જાન્યુઆરી 2014ના એક ઈમેલ કર્યો હતો જેમાં તેમણે મરવાની ઈચ્છા વ્યક્ત કરી હતી.